ປະກາດແຕ່ງຕັ້ງຮອງລັດຖະມົນຕີ ກະຊວງສາທາລະນະສຸກຜູ້ໃໝ່.
ສູນຂ່າວສານການແພດສຸຂະສຶກສາ Centre of Information and Education for Health ລາຍງານໃນວັນທີ 12 ພຶດສະພາ 2021 ວ່າ: ວັນທີ 7 ພຶດສະພາ 2021 ກະຊວງສາທາລະນະສຸກ ໄດ້ປະກາດແຕ່ງຕັ້ງຮອງລັດຖະມົນຕີກະຊວງສາທາລະນະສຸກ, ຫົວໜ້າຫ້ອງການ, ຫົວໜ້າກົມ, ຍົກຍ້າຍຄະນະການນຳໄປຮັບໜ້າທີ່ໃໝ່ ແລະ ພັກຜ່ອນຮັບນະໂຍບາຍອຸດໜູນບຳນານ:
1. ທ່ານ ຮສ.ດຣ. ພູທອນ ເມືອງປາກ ຮອງລັດຖະມົນຕີ ກະຊວງສາທາລະນະສຸກ ຍ້າຍໄປຮັບໜ້າທີ່ໃໝ່ ເປັນປະທານອົງການກາແດງລາວ.
2. ທ່ານ ດຣ. ສະໜອງ ທອງສະນະ ຜູ້ອຳນວຍການໂຮງໝໍມິດຕະພາບ ເປັນຮອງລັດຖະມົນຕີ ກະຊວງສາທາລະນະສຸກ.
3. ທ່ານ ດຣ. ໄພວັນ ແກ້ວປະເສີດ ຜູ້ອຳນວຍການໂຮງໝໍເຊດຖາທິລາດ ເປັນຫົວໜ້າກົມກວດກາ ກະຊວງສາທາລະນະສຸກ.
4. ທ່ານ ນ. ອາພອນ ວິຊາເທບ ຮອງອຳນວຍການໂຮງໝໍມະໂຫສົດ ເປັນຫົວໜ້າຫ້ອງການປະກັນສຸຂະພາບ
5. ທ່ານ ດຣ. ນ. ຈັນທະໜອມ ມະນີທິບ ຮອງອະທິການບໍດີມະຫາວິທະຍາໄລວິທະຍາສາດ-ສຸຂະພາບ ເປັນຜູ້ຮັກສາການຫົວໜ້າຫ້ອງການກະຊວງສາທາລະນະສຸກ.
6. ທ່ານ ດຣ. ບຸນຊູ ແກ້ວຫາວົງ ຮອງຫົວໜ້າກົມອາຫານ ແລະ ຢາ ເປັນຫົວໜ້າກົມອາຫານ ແລະ ຢາ ກະຊວງສາທາລະນະສຸກ.
7. ທ່ານ ດຣ. ຄຳປະສົງ ເທບປັນຍາ ຮອງຫົວໜ້າກົມຈັດຕັ້ງພະນັກງານ ເປັນຫົວໜ້າກົມຈັດຕັ້ງພະນັກງານ
8. ທ່ານ ດຣ. ສອນໄຊ ລາດສະວົງ ຮອງອຳນວຍໂຮງໝໍມິດຕະພາບ ເປັນອຳນວຍການໂຮງໝໍມິດຕະພາບ
ພ້ອມດຽວກັນນັ້ນ ກໍໄດ້ປະກາດພະນັກງານທີ່ປະຕິບັດວຽກງານຄົບອາຍຸກະສຽນ ອອກພັກຜ່ອນຮັບນະໂຍບາຍເງິນອຸດໜູນ ບຳນານ ມີ:
1 ທ່ານ ຄຳພອນ ພຸດທະວົງ ເລຂາຄະນະພັກກະຊວງ ຮອງລັດຖະມົນຕີ ກະຊວງສາທາລະນະສຸກ ອອກພັກຜ່ອນຮັບນະໂຍບາຍອຸດໜູນບຳນານ.
2 ທ່ານ ດຣ. ຄຳເພັດ ມະນີວົງ ທີ່ປຶກສາເລຂາຄະນະພັກກະຊວງສາທາ ອອກພັກຜ່ອນຮັບນະໂຍບາຍອຸດໜູນບຳນານ.
3 ທ່ານ ດຣ. ເນົາ ບຸດຕາ ຫົວໜ້າຫ້ອງການກະຊວງສາທາລະນະສຸກ ອອກພັກຜ່ອນຮັບນະໂຍບາຍອຸດໜູນບຳນານ
- ທ່ານ ດຣ. ແສງຈ້ອຍ ປັນຍາວົງ ຄະນະພັກກະຊວງ ຫົວໜ້າກົມຈັດຕັ້ງ-ພະນັກງານ ກະຊວງສາທາ ອອກພັກຜ່ອນຮັບນະໂຍບາຍອຸດໜູນບຳນານ.
- ທ່ານ ດຣ. ສົມທະວີ ຈາງວິສົມມິດ ຫົວໜ້າກົມອາຫານ ແລະ ຢາ ກະຊວງາສາທາ ອອກພັກຜ່ອນຮັບນະໂຍບາຍອຸດໜູນບຳນານ.
- ທ່ານ ດຣ. ຄຸດດາລາ ວົງສາລະວັນ ຫົວໜ້າກົມກວດກາ ກະຊວງສາທາ ອອກພັກຜ່ອນຮັບນະໂຍບາຍອຸດໜູນບຳນານ
ທີ່ມາ: ສູນຂ່າວສານການແພດສຸຂະສຶກສາ Centre of Information and Education for Health